**Tisztelt Pályázó! Tisztelt Érdeklődő!**

Mogyoród Nagyközség Önkormányzat második fordulót hirdet, a tulajdonában lévő **Középső Homoki-Szadai utak által határolt (602, 603/7, 603/8 hrsz.) ingatlanok értékesítése** érdekében. A versenytárgyalást,

**2019. november 20.** napján **10:00-tól** tartjuk,

a **Mogyoródi Polgármesteri Hivatal Tanácstermében**
(2146 Mogyoród, Dózsa György út 40.)

Tájékoztatom, hogy az első fordulóban, a meghirdetett ingatlanokra **1 db** érvényes ajánlat érkezett, legmagasabb ajánlat: nettó: **45.100.000,- Ft**, (bruttó: 57.277.000, – Ft.)

Tájékoztatom, hogy második fordulóban, az első forduló érvényes ajánlattevője vehet részt, valamint az az ajánlattevő, aki a második fordulóban tartandó versenytárgyalásig teljesíti az első fordulóban történő részvételre előírt feltételeket – a benyújtási határidő kivételével – és a legmagasabb érvényes ajánlati árnál legalább 9.020.000 forinttal magasabb ajánlatot tesz. Amennyiben pályázni szeretne az ingatlanok értékesítésére, úgy kérem, hogy a második forduló fent jelölt kezdési időpontjáig gondoskodjon az alábbiakról; Pályázati biztosítékként, 3.000.000.-Ft, azaz hárommillió forint megfizetése Mogyoród Nagyközség Önkormányzata ERSTE Bank Hungary Zrt. 11600006-00000000-80747897 számú számlájára. A megjegyzés rovatba kérjük feltüntetni a megpályázott ingatlanok helyrajzi számait. A fent leírtak teljesítésének elmaradása esetén érvényes ajánlatot a második fordulóban nem tehet.

A pályázati eljárás második fordulójának nyertese a második fordulóban érvényesen részt vevő pályázók közül a legmagasabb vételár ajánlatot tevő pályázó lehet, de a szerződés odaítéléséről (ajánlat elfogadásáról és a vevő kijelöléséről) a Képviselő-testület hoz döntést a Gazdasági és Településfejlesztési Bizottság javaslata alapján.

Sikeres és eredményes versenyt kívánok!

Mogyoród, 2019. november 13.

Tisztelettel:

Paulovics Géza

polgármester